
ՀՀ կառավարությունն իր ապրիլի 17-ի նիստում հավանություն է տվել գերմանական KfW բանկի հետ ստորագրված 15 մլն եվրո գումարի դրամաշնորհային համաձայնագրին, որը նախատեսված է ջրամատակարարման ծրագրերը ֆինանսավորելու համար: Որոշման նախագիծը ներկայացրել է ՀՀ ֆինանսների նախարար Դավիթ Սարգսյանը:


Նրա խոսքով, միջոցները նախատեսված են մարզերում ջրային ցանցերը վերականգնելու համար: Ծրագրի շրջանակներում 12 մլնեվրո կհատկացվի որպես ներդրումային դրամաշնորհ, իսկ 3 մլն եվրո` տեխնիկական օգնությանը: Նշված ներդրումների շնորհիվ նախատեսվում է ջրամատակարարման ցանցերի վերանորոգում իրականացնել Գյումրի և Վանաձոր քաղաքներում, ապահովել շուրջօրյա ջրամատակարում, ասել է նախարարը: 
